Новалис
Милост към бедните

Превод от немски: Венцеслав Константинов, —

chitanka.info

Кажи, уста, защо дари те с песен

И нежна звучност в милостта си Бог,

Навярно за да мога с рой словесен

Богатите да сепвам в сън убог.

Че песента не стига до сърцата,

Не стресне ли порочния покой;

Повежда ги с възторг към небесата,

Когато ги изтръгне от застой.

Е, чуйте ме, разгулни богаташи,

В гръдта си намерете малко жал;

Скръбта на бедните не ви ли плаши?

Нали един Отец ви е създал!

1790

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.